recursal/SuperWikiNEXT-32B huggingface dataset:
**Democrates** (gresk Δημοκράτης) var en filosof knyttet til Pythagoras (død ca. 500 f.Kr.), opptatt av at absolutt ingenting er kjent.

En samling av moralmaksimer eller en form for ordtak kalt *Gylne setninger* (gresk γνῶμαι χρυσαῖ) har blitt bevart under hans navn. De er skrevet på jonisk gresk, noe som har fått noen forskere til å anta at de ble skrevet svært tidlig, mens andre har sluttet at det mer sannsynlig at de ble skrevet senere, på samme tid som Julius Cæsar, skjønt ingen sikker konklusjon kan bli trukket i mangel av bevis. En del av disse setningene ble sitert av Johannes Stobaeus, ca. år 500 e.Kr. og de er også funnet i en del manuskripter under navnet «Democritus».

Det er mulig at utsagnene til Democrates har sin opprinnelse i en originalsamling av Democrates’ utsagn, men noe forskere mener at det var en annen og en ukjent Democrates som har blitt forvekslet med den mer kjente Democritus: Democritus’ gylne utsagn viser få tegn på hans tekniske ordvalg.[1]

Man antar at det er påvirkninger fra indisk tenkning i pythagoreres tenkning. Den greske tenkningen som den representerte opprettholdt enkelhetens skjønnhet som kan bli lest for dens stille betraktninger. Foruten en formaning om å leve et etisk, enkelt og ettertenksomt liv viser disse aforismene et glimt av den pythaoriske skole for indre erkjennelse. Noen få eksempler på Democrates' *Gylne setninger*:

* *Det er nødvendig å være god heller enn å gi inntrykk av være så.*
* *Han som gjør skade er mer ulykkelig enn han som mottar den.*
* *Det er hardt å bli styrt av de som er verre enn oss selv.*
* *Mange som aldri har lært å argumentere rasjonelt lever likevel i henhold til fornuft.*
* *Tåper blir ofte klokere under trykket fra ulykker.*
* *Uvitenhet av hva som er fortreffelig er grunnen til feiltagelsen.*
* *De som priser de ukloke gjør dem stor urett.*

Referanser
----------

1. ↑  Taylor, C.: *The Atomists, Leucippus and Democritus: Fragments: a Text and Translation*. Side 224-225. University of Toronto Press. (1999).

Eksterne lenker
---------------

* The Golden Sentences uf Democrates
**Geopotensiell høyde** er et vertikalt mål på høyden over gjennomsnittlig havnivå der en bruker variasjonen av gravitasjonen med breddegrad og høyde i stedet for geometrisk høyde som er høyden i meter over havet. Vanligvis bruker man geopotensiell høyde om høyden mellom overflaten og opp til et visst trykknivå. 

I den geometriske høyden h er **geopotensialet** definert som 

{\displaystyle \Phi =\int \_{0}^{h}g(\phi ,z)\,dz\,,}

der {\displaystyle g(\phi ,z)} er tyngdeaksellerasjonen, {\displaystyle \phi } er breddegraden og {\displaystyle z} den geometriske høyden. 

Altså er dette den potensielle energien per masse i dette nivået. Den **geopotensielle høyden** er

{\displaystyle {Z\_{g}}={\frac {\Phi }{g\_{0}}}\,,}

der {\displaystyle g\_{0}} er standard tyngdeaksellerasjon ved gjennomsnittlig havnivå. 

Meteorologer bruker ofte den geopotensielle høyden i stedet for geometrisk høyde, fordi de analytiske utregningene ofte blir enklere. For eksempel kan de primitive ligningene, som numeriske værmodeller løser, uttrykkes lettere ved å bruke geopotensiell høyde i stedet for geometrisk høyde. Ved å bruke geopotensiell høyde fjerner man sentrifugalkrefter og lufttetthet (som er vanskeleg å måle) i ligningene. 

Et plott av geopotensiell høyde for et enkelt trykknivå viser tråg og rygger, høytrykk og lavtrykk. Den geopotensielle tykkelsen mellom to trykknivå – for eksempel forskjellen i den geopotensielle høyden mellom 850 hPa og 1000 hPa – er proporsjonal til den gjennomsnittlige virtuelle temperaturen i laget. Man kan bruke geopotensielle høydekoter til å regne ut den geostrofiske vinden, som er sterkere der kotene ligger nærmere.
**Georg Anker-Hansen** var en av rollefigurene i den norske såpeserien Hotel Cæsar fra 1998 til 1999. Rollefiguren ble spilt av Toralv Maurstad. Georg lever som singel oppe i toppetasjen med sin mor, Astrid. Han er konsernsjef i Anker-Hansen-konsernet. En dag har han en forretningsavtale med noen arabiske ledere, og han har satt konsernassistent Rolv Espevoll til å få inn noen snertne ekskortepiker. En av dem er den unge Ninni Krogstad. Georg hilser på henne, og hun deltar på forretningsmiddagen. Georg blir mer og mer interessert i Ninni, og Ninni liker Georg også. De blir etter hvert kjærester, og Ninni flytter inn i Toppetasjen. Dette blir ikke godt mottatt av de andre i Anker-Hansen-familien, men Georg og Ninni gifter seg likevel i 1999. Georg har som alle vet en elskerinne på si, Ingrid Iversen, som han også har et barn med, Charlotte. 

Etter hvert merker familien at Georg ser litt dårlig ut. Etter mye om og men tar Georg en legesjekk, og han finner ut at han har kreft i bukspyttkjertelen. Etter at han har holdt dette hemmelig for familien en stund, oppdager de dette, og de tar det svært tungt. Georgs barn snoker stadig etter testamentet, for å finne ut av hva han har skrevet der. Etter cirka et halvt år, dør Georg av hjertestopp med Astrid og Ninni som tilskuere i toppetasjen. 

Han gjør et lite comeback året 2004 i drømmene til Juni, Astrid og Jens-August, for å fortelle dem ting om fremtiden.
***Democracy Now!*** er et amerikansk uavhengig nyhetsprogram har gått på radio siden 1996. Programmet består av det timelange segmentet *The War and Peace Report,* med Amy Goodman og Juan Gonzalez som vertskap. Programmet inneholder nyheter og nyhetsanalyser, og distribueres på over 900 radio- og TV-nettverk i Nord-Amerika. 

Democracy Now! ble grunnlagt i 1996 i New York City av en gruppe journalister, blant andre Amy Goodman.

*Democracy Now!* og dets stab har vunnet en rekke journalistiske utmerkelser, blant annet George Polk Award i 1998 for radio-dokumentaren *Drilling and Killing: Chevron and Nigeria's Oil Dictatorship* samt Robert F. Kennedy Memorial's First Prize in International Radio i 1993 for *Massacre: The Story of East Timor*, som involverte førstehåndsberetning om folkemordet under Indonesias okkupasjon av Øst-Timor.

Den 1. oktober 2008 vant Amy Goodman prisen Right Livelihood Award, for sitt arbeid med *Democracy Now!*.

Referanser
----------

1. ↑  «The First Democracy Now! Show». Democracy Now!.
2. ↑  «25th Annual Awards - 1993». Robert F Kennedy Memorial. Arkivert fra originalen 27. september 2007.  «Arkivert kopi». Arkivert fra originalen 27. september 2007. Besøkt 5. august 2011.
3. ↑  «Amy Goodman». *Right Livelihood Award*. 2008. Arkivert fra originalen 8. juli 2009. Besøkt 28. april 2009.  «Arkivert kopi». Archived from the original on 8. juli 2009. Besøkt 5. august 2011. CS1-vedlikehold: Uheldig URL (link)

Eksterne lenker
---------------

* (en) Offisielt nettsted Rediger på Wikidata

* (en-US) Mate-URL Rediger på Wikidata

* (en-US) Mate-URL Rediger på Wikidata
* Democracy Now! på Twitter Rediger på Wikidata

* Democracy Now! på Facebook Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Kippie Moeketsi** (født 1925 i Johannesburg, Sør-Afrika, død 1983) var en sørafrikansk saksofonist og jazz-musiker. Han ble født inn i en svært musikalsk som den yngste av i alt fire brødre, der hver enkelt av dem spiller et instrument. 

Da han var 20 år gammel begynte han å spille trompet men han likte det ikke, så han gikk raskt videre til å spille saksofon. Han ble musikalsk påvirket av sin bror Jacob Moeketsi som spilte piano i et band så Kippie var også rask til å starte sin musikk-karriere med musikkgruppen *Band in Blue* som for det meste spilte jazz. 

I løpet av de kommende årene spilte han sammen med flere forskjellige musikkgrupper, inkludert Shantytown Sekstett og Harlem Swingsters. Han ble også kjent med andre berømte jazzmusikere som f. eks. Abdullah Ibrahim, Jonas Gwangwa og Hugh Masekela. Moeketsi hevdet i ettertid at det var han som hadde lært Ibrahim alt han visste om musikk.

Etter Sharpeville-massakren i 1960 gikk de fleste av hans samtidige jazzmusikere i eksil i utlandet og kom aldri tilbake igjen, mens han returnerte senere til Sør-Afrika. Etter mange års alkoholmisbruk døde Moekets i 193i. Da var han både pengelens og misfornøyd.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Gemeinsame Normdatei, besøkt 14. desember 2014[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** SUDOC **·** MusicBrainz **·** Discogs
 |
**Kiowa Joseph Gordon** (født 25. mars 1990 i Berlin) er en amerikansk skuespiller, kjent for sin rolle i *The Twilight Saga – New Moon* og *The Twilight Saga – Eclipse*, som Embry Call.

Liv og karriere
---------------

Gordon vokste opp i Arizona, Utah og California og gikk Cactus Shadows High School i Cave Creek i Arizona. Han er en del av Hualapai Nation som er plassert i det nordlige Arizona, og er en del av den samme kirken som «Twilight Sagaen»'s forfatteren Stephenie Meyer er i, Jesu Kristi kirke av siste dagers hellige. Han er den nest yngste av åtte barn, og hans mor er Camille Nighthorse Gordon, også en skuespiller. Ved siden av skuespiller, er Kiowa også en vokalist.

I 2009 spilte Gordon varulven Embry Call i New Moon, basert på Stephenie Meyer roman med samme navn. Gordon har sagt at han ble kontaktet en dag i kirken av Stephenie Meyer som hun trodde han ville være perfekt for ulvepakket. Han gikk på en åpen samtale hvor han landet rollen som Jacob Black beste venn. Han har nå avsluttet Eclipse, han spiller fortsatt Embry. Kiowa erstattet Krys Hyatt (som Embry i Twilight) i New Moon og Eclipse.

Eksterne lenker
---------------

* (en) Kiowa Gordon på Internet Movie Database Rediger på Wikidata

* (sv) Kiowa Gordon i Svensk Filmdatabas Rediger på Wikidata

* (fr) Kiowa Gordon på Allociné Rediger på Wikidata

* (en) Kiowa Gordon på AllMovie Rediger på Wikidata

* (en) Kiowa Gordon hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN
 |
**Eric DaRe** (født 1965) er en amerikansk skuespillere kjent fra tv-serien *Twin Peaks*. 

DaRe er født i Los Angeles som sønn av skuespilleren Aldo Ray og Johanna Ray (født Da Re).

Han TV-debuterte i en liten birolle i TV-filmen *Into the Homeland* (1987) og filmdebuterte i skrekkfilmen *Silent Night, Deadly Night III* (1989). Hans karriere fikk en viss internasjonal oppmerksomhet da han fra 1990 til 1991 spilte rollen som den småkriminelle Leo Johnson i David Lynchs TV-serie *Twin Peaks*. Han hadde også samme rolle i filmoppfølgeren, *Twin Peaks – Fire Walk with Me* fra 1992. Han har etter det hatt en beskjeden skuespillerkarriere og har kun hatt små biroller på film.

DaRe har også hatt oppdrag bak kamera, blant annet på filmer som *The Blob* (1988), *Wild at Heart* (1990) og *Lost Highway* (1997).

Referanser
----------

1. ↑  «Eric DaRe». *IMDb*. Besøkt 29. juli 2022.

Eksterne lenker
---------------

* (en) Eric DaRe på Internet Movie Database Rediger på Wikidata

* (en) Eric DaRe på AllMovie Rediger på Wikidata

* (en) Eric DaRe hos Rotten Tomatoes Rediger på Wikidata

* (en) Eric DaRe hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Åre i årestue fra Setesdal fra 1700-årene. Illustrasjon fra Eilert Sundts *Om Bygnings-skikken paa Landet i Norge* fra 1862.
Åre på garden Rygnestad i Valle.
Interiør fra Kjellebergstua, ei årestue på Setesdalstunet på Norsk Folkemuseum i Oslo. Midt på gulvet er ildstedet i form av en åre. Røyken slipper ut gjennom ljore-åpningen i taket, den eneste lyskilden i rommet. Foto: Axel Lindahl 1875–1896/Norsk Folkemuseum 
**Åre** er et åpent ildsted uten skorstein. Åren ligger vanligvis midt i rommet, men den kan også, i mindre hus, ligge i et hjørne. Røyken legger seg under taket og siver ut gjennom en åpning i taket, ljoren. 

Et hus med åre som ildsted kalles gjerne årestue, røykstue eller ljorestue. Ildstedene åre og røykovn har det til felles at røyken fra ildstedet slippes ut i rommet og derfra ut av huset gjennom ljoren; både årestua og røykovnstua er *røykstuer*.

Fordi røyken måtte slippe ut gjennom ljoren i taket, ble ei årestue vanligvis begrenset til én etasje. Loftet var et hus uten ildsted og den første type tømmerhus som ble bygd i to etasjer. Det fantes en variant av årestua, et hus som var en kombinasjon av årestue og loft, ramloftstua.

Åren var det vanlige ildsted i middelalderen fram til røykovnen og peisen ble introdusert, den siste sammen med en røykpipe som førte røyken ut gjennom taket. I eldre tid ble peisen i skrift og i bymessig bebyggelse kalt skorstein, et ord som senere gikk over til å betegne røykrøret. I sesongbosteder som seterhus og rorbuer kunne åren være lenger i bruk.

Se også
-------

* Årestue
* Røykstue

Litteratur
----------

* Schirmer, Herman M.: «Aare, røgovn, peis». *Aarsberetning for 1904*, Fortidsminneforeningen, Kristiania 1905.

Eksterne lenker
---------------

Åre i en seter, litografi tilh. Norsk Folkemuseum NF.01097-031

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** NDL
 |
**Kinzig** er en elv i Baden-Württemberg sørvest i Tyskland og en av sideelvene til Rhinen fra høyre med en lengde på 95 kilometer. Kinzigdalen og de tilhørende sidedalene utgjør det største dalsystemet i Schwarzwald, som elven renner gjennom. Avhengig av hvilken definisjon man bruker er Kinzig enten grensen mellom den nordlige og sentrale delen av Schwarzwald, eller en del av de sentrale områdene. I den siste istiden dannet Kinzig og Murg et felles elvesystem. 

Kinzig har sitt utspring nær Loßburg i *landkreis* Freudenstadt. Først renner den sørover, men snur gradvis vestover. Elven renner ut av Freudenstadt etter Alpirsbach og er så vidt innom *landkreis* Rottweil og holder deretter frem gjennom Ortenau. Kinzig renner ut av Schwarzwald nær Offenburg og munner ut i Rhinen nær Kehl. Den øvre delen av Kinzig er en fjellelv som enkelte ganger har skapt alvorlige flommer.

Byer og landsbyer langs Kinzig
------------------------------

* Loßburg, Alpirsbach, Schenkenzell, Schiltach, Wolfach, Gutach, Hausach, Fischerbach, Haslach im Kinzigtal, Steinach, Biberach, Gengenbach, Berghaupten, Ohlsbach, Ortenberg i Baden, Offenburg, Willstätt og Kehl.

Eksterne lenker
---------------

* (en) Kinzig (Rhine) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** GeoNames
 |
**Årets Stavanger-kunstner** er en pris som utdeles til kunstnere i Stavanger av Stavanger kommune. Formålet med utmerkelsen er at Stavanger kommune skal hjelpe en utvalgt kunstner som er på spranget til å nå lenger i sin yrkeskarriere. Utmerkelsen kan tildeles billedkunstnere, forfattere, filmskapere, musikere eller representanter for andre kunstretninger som bor og virker i Stavanger, eller som er aktive i Stavangers kulturliv. Kunstneren må ha et utviklingspotensial og et tilstrekkelig talent til å nå videre ut i regionen, landet eller utlandet med sitt uttrykk.

Prisen er per 2014 på 50 000 kroner og et grafisk blad av Anita Tjemsland. Prisen ble utdelt første gang i 2003.

Prisvinnere
-----------

* 2003: forfatteren Johan Harstad
* 2004: musikeren og vokalisten Randi Tytingvåg
* 2005: scenekunstneren Geir Vegar Hoel
* 2006: danseren Marit Sandsmark
* 2007: musikeren Anders Hana
* 2008: musikeren Sebastian Waldejer
* 2009: billedkunstneren Ingrid Toogood Hovland
* 2010: jazzvokalisten Eva Bjerga Haugen
* 2011: billedkunstneren Mona Orstad Hansen
* 2012: skuespiller og artist Mareike Bechtel Wang
* 2013: Komponist Kyrre Sassebo Haaland [1]
* 2014: Danser Marie Ronold Mathisen[2]

Referanser
----------

1. ↑  stavanger.kommune.no: Årets Stavangerkunstner 2013 Arkivert 16. april 2014 hos Wayback Machine.
2. ↑  nrk.no: ÅRETS STAVANGERKUNSTNER 2014

Kilder
------

* stavanger.kommune.no: Mareike Bechtel Wang årets kunstner
**Solmisasjon** betegner et system for å tilordne bestemte stavelser til hver note i en musikkskala. Flere solmisasjons-systemer er i bruk.

I India finner vi referanse til solmisasjon i Veda-samlinger som Upanishadene, der et musikksystem av syv noter er diskutert, senere realisert under navnet sargam. Notenavnene i indisk klassisk musikk er: **sa**, **re**, **ga**, **ma**, **pa**, **dha**, og **ni**. Dette er det eldste kjente solmisasjonssystemet.

Det arabiske solmisasjonssystemet دُرر مفصَّلات *Durr Mufassalt* ("Adskilte perler") benytter **dal**, **ra**, **mim**, **fa**, **sad**, **lam**, og **ta** fra tidlig middelalder av.

I den vestlige verden er solfa-systemet det vanligste. De syv vanligste stavelsene er: **do**, **re**, **mi**, **fa**, **sol**, **la**, og **si/ti**. Det er mulig at solfasystemet er avledet eller inspirert av det arabiske.

I bysantinsk musikk er stavelsene som navngir noter avledet fra det greske alfabetet: Begynnende med A er notenavnene **pa** (alfa), **vu'** (beta), **ga** (gamma), **di** (delta), **ke** (epsilon), **zo** (zeta), **ni** (eta).

I Japan blir det gamle diktet *Iroha* noen ganger brukt til solmisasjon. Notenavnene som tilsvarer tonene i den vestlige skalaen er **i**, **ro**, **ha**, **ni**, **ho**, **he**, og **to**. Ved opplæring til shakuhachi blir det noen ganger brukt en solmisasjon som begynner "Fu Ho U".

**Notenavn**| Vestlig | A | B | C | D | E | F | G |
| --- | --- | --- | --- | --- | --- | --- | --- |
| Japansk | イ (i) | ロ (ro) | ハ (ha) | ニ (ni) | ホ (ho) | ヘ (he) | ト (to) |

  

I Indonesia benytter gamelaner en solmisasjon som er avledet fra tall: **ji**-**ro**-**lu**-[**pi**]-**ma**-**nem** (*siji, loro, telu*, [*papat*, blir hoppet over i pentatoniske skalaer], *lima, enem*).

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Österreichisches Musiklexikon **·** GND
 |
| Slaget om Málaga |
| --- |
| Konflikt: Den spanske borgerkrig |
| Situasjonen før den nasjonalistiske offensiven. Málaga er delvis innringet av nasjonalistene |
| 

|  |  |
| --- | --- |
| Dato | 3. - 8. februar 1937 |
| Sted | Málaga Andalucía |
| Resultat | Avgjørende nasjonalistisk seier |

 |
| Stridende parter |
| Spanias flagg Den spanske republikk\*CNT-AITs flagg CNT | Spanias flagg Nasjonalist-Spania\*De spanske tradisjonalistenes flagg RequetésItalias flagg Corpo Truppe Volontarie |
| Kommandanter og ledere |
| Spanias flagg José Villalba Lacorte | Spanias flagg Gonzalo Queipo de LlanoSpanias flaggFrancisco María de Borbón y de la TorreSpanias flaggAntonio Muñoz JiménezSpanias flaggAgustín Muñoz GrandesItalias flagg Mario Roatta |
| Styrker |
| 40 000 militssoldater | 15 000 nasjonalist-soldater5 000 italienere |
| Tap |
| Ukjent, men høye | Nasjonalist-tap: ukjentItalienske tap: 74 drept,221 skadet2 savnet |

 **Slaget om Málaga** sto tidlig i februar 1937 under den spanske borgerkrig, og var avslutning på en nasjonalistisk offensiv i området. Slaget endte med at nasjonalistene erobret byen og kystlinjen fra Den andre spanske republikk.

Bakgrunn
--------

Den nasjonalistiske offensiven i området kom etter et mislykket forsøk på å innta Madrid og etter den pågående republikanske motoffensiven på veien mot La Coruña i nordvestlig retning for Madrid. I et forsøk på å ta tilbake det militære initiativet, og sikre sine områder i sør, ønsket nasjonalistene gjennom denne offensiven å erobret den republikansk-kontrollerte landstripen langs kysten som også inkluderte Málaga.

Styrkene
--------

Avgjørende for den nasjonalistiske seieren var bruken av elitestyrker fra Nord-Afrika og den italienske støtten i deres Corpo Truppe Volontarie, særlig bruken av de italienske stridsvognene. PÅ den andre siden besto byens forsvarere stort sett av milits fra fagbevegelsen CNT, som var utrent på slike kamphandlinger og hadde dårligere utstyr.

I tillegg lå tre nasjonalistiske krigsskip i Alboransjøen og blokkerte havnen for forsvarerne og bombarderte byen.

Nasjonalistisk seier
--------------------

Da byen etter harde kamper nesten var omringet den 6. februar, beordret den republikanske oberst José Villalba Lacorte evakuering av byen, og to dager senere kunne nasjonalistene erklære byen for helt under deres kontroll. De republikanske soldatene som ikke klarte å evakuere, ble skutt eller fengslet. Nasjonalistene fulgte også etter de flyktende republikanerne, og skjøt alle menn, mens kvinner og barn fikk ta seg over til republikansk område.

Virkninger
----------

Nederlaget i Málaga førte til at den kommunistdominerte regjeringen i Valencia gikk av, og Francisco Largo Caballero kom tilbake som statsminister.

Benito Mussolini la voldsomt propagandamessig vekt på den italienske bidraget til seieren, og ønsket å innkassere seieren selv, uten på ta hensyn til skjevheten i styrkene, særlig kvaliteten på de nasjonalistiske styrkene og deres utstyr og at angriperne ble hjulpet av godt vær.
En **solnedgangslov** er en lov som automatisk oppheves eller trer ut av kraft etter på forhånd bestemt dato dersom det ikke vedtas at den skal fornyes. De fleste lover og regler har ikke fastsatt utløpsdato, mens solnedgangslover brukes ofte for å innføre kontroversielle eller tidsavgrensede regler som ikke ønsker skal bli opprettholdt dersom det politiske systemet er fastlåst. Begrepet er mest kjent fra USA. 

Tidlige eksempler på solnedgangsbestemmelser finnes i den romerske republikken, hvor enkelte skatter og soldatutskrivinger utløp automatisk. 
Særlig i USA har solnedgangslover vært mye disktuert siden 1970-tallet, fullmakter som ble innført i etterkant av terrorangrepet 11. september 2001 ble vedtatt som solnedgangslover, med offisielt navn *reauthorization act* eller *extension act*.

I Norge har det vært foreslått at forskrifter skal være gyldige i maksimalt 10 år

Referanser
----------

1. ↑  regjeringen.no En lov om begrenset gyldighetstid for forskrifter- Solnedgangslov

|  |  |
| --- | --- |
| Oppslagsverk/autoritetsdata | Encyclopædia Britannica
 |
| Medaljeoversikt |
| --- |
| Konkurrerte for Norges flagg Norge |
|  i landeveissykling: |
| Landeveissykling Norgesmesterskap |
| Bronse | 2015 Brumunddal | Tempo |
| Landeveissykling U23-NM |
| Gull | 2015 Brumunddal | Tempo |
| Gull | 2013 Grimstad | Tempo |
| Gull | 2012 Bergen | Tempo |
| Sølv | 2015 Lillehammer | Fellesstart |

**Truls Engen Korsæth** (født 16. september 1993) er en norsk tidligere profesjonell landeveissyklist som syklet for Astana Pro Team.

Karriere
--------

11. april 2015 tok Korsæth en tredjeplass i U23-utgaven av vårklassikeren Flandern rundt.

To måneder senere, under NM i landeveissykling 2015 tok Korsæth gullmedalje i lagtempo og sølvmedalje i fellesstart for U23, samt bronsemedalje i individuell tempo for seniorer. Bronsemedaljen holdt samtidig til gull i U23-klassen.

Under U23-VM i landeveissykling var Korsæth 15 sekunder i fra medalje, men endte på en 4.-plass 36 sekunder bak gullvinneren Mads Würtz Schmidt fra Danmark.

Han gjorde seg bemerket under landeveisrittet under VM i Doha 2016 der han var hjelperytter for Alexander Kristoff og endte opp på 16.-plass i sitt første senior-VM.

Meritter
--------

2012
Gull, U23-NM i landeveissykling, tempo
2013
Gull, U23-NM i landeveissykling, tempo
Etappeseier, Ciruit des Ardennes, lagtempo
2014
1.-plass, Duo Normand, med Reidar Borgersen
2015
Gull, U23-NM i landeveissykling, tempo
Gull, U23-NM i landeveissykling, lagtempo
Sølv, NM i landeveissykling, fellesstart
2.-plass, Ronde van Noord-Holland
Bronse, NM i landeveissykling, tempo
3.-plass, Flandern rundt, U23
4.-plass, U23-VM i landeveissykling, tempo
2016
16.-plass, VM i landeveissykling, fellesstart

Pallen for U23-utgaven av Flandern rundt 2015: Gianni Moscon (t.v.), vinneren Alexander Edmondson (midten) og Truls Engen Korsæth (t.h.).

Referanser
----------

1. ↑   oppført som Truls KORSÆTH, www.uci.org[Hentet fra Wikidata]
2. ↑  «Astana bekrefter karriereslutt for Korsæth» **(norsk)**. 18. september 2018. Besøkt 18. september 2018.
3. ↑  Henriksbø, Per Ivar (11. april 2015). «3.-plass i Flandern Rundt». Gudbrandsdølen Dagningen. Besøkt 21. september 2015.
4. ↑  Fredagsvik, Jarle; Lindstrøm, Anders (26. juni 2015). «Dette er NMs medaljegrossist». Dagbladet. Besøkt 21. september 2015.
5. ↑  «Norsk sykkeltalent endte på sur 4.-plass i U23-VM». Aftenposten. 21. september 2015. Besøkt 21. september 2015.
6. ↑  «Korsæth imponerte med strålende VM-debut». *Procycling.no*. 16. oktober 2016. Besøkt 5. januar 2017.

Eksterne lenker
---------------

* (en) Truls Engen Korsæth – UCI Rediger på Wikidata

* (en) Truls Engen Korsæth – ProCyclingStats Rediger på Wikidata

* (en) Truls Engen Korsæth – Cycling Archives Rediger på Wikidata

* (en) Truls Engen Korsæth – Cycling Quotient Rediger på Wikidata
**Solnøytrinoproblemet** var et uløst problem innenfor fysikken som varte fra midten av 1960-tallet frem til 2002. Det dreide seg om et avvik på 1⁄3–1⁄2 mellom elektronnøytrinoer fra solen oppdaget på jorden og antallet som ble forutsagt av standard solmodellen. Teorier forsøkte å redusere temperaturen i solens indre for å forklare den lavere nøytrinofluksen, eller hevde at elektronnøytrinoer kunne oscillere – det vil si forandres til ikke-sporbare tau og myonnøytrino på vei fra solen til jorden. Flere nøytrinoobservatorier ble bygget på 1980-tallet for å måle fluksen fra solnøytrinoene så nøyaktig som mulig, inkludert Sudbury Neutrino Observatory i Canada og Kamiokande-laboratoriet i Japan. Observasjonene førte til oppdagelsen av at nøytrinoer har en svært lav hvilemasse og at de oscillerer. Sudbury Neutrino Observatory oppdaget i 2001 alle tre typene av nøytrioner direkte, og fant at solens *totale* nøytrinoutstråling stemte overens med standard solmodellen. Avhengig av nøytrinoenergien er bare en tredjedel av nøytrinoene sett på jorden av elektrontypen. Andelen er forutsagt av Mikheyev–Smirnov–Wolfenstein-effekten (materieeffekten) som beskriver nøytrinooscillasjon i materie, og anses som et løst problem.

Referanser
----------

1. ↑  «Sudbury Neutrino Observatory First Scientific Results» **(engelsk)**. 3. juli 2001. Arkivert fra originalen 12. desember 2015. Besøkt 20. mai 2012.

Litteraturhenvisninger
----------------------

1. ↑  Haxton (1995), s. 459–504
2. 1 2 3  Macdonald (2004), s. 121
3. ↑  Ahmad (2001), s. 071301
4. ↑  Schlattl (2001), s. 013009

|  |  |
| --- | --- |
| Oppslagsverk/autoritetsdata | Encyclopædia Britannica
 |
Hovedbygningen på Solnør. foto: Halvor Vreim/Riksantikvaren
**Solnør** er en gård i Skodje. Gården er kjent fra middelalderen da den tilhørte Giskegodset. Hovedbygningen ble oppført av Ludvig Daae i 1820 og er fredet. Huset har dobbelroms midtgangsplan, og eksteriøret har klassisk symmetrisk preg med ark og hovedinngang midt på fasaden. Portalinnrammingen er klassisk med bueformet overstykke og søyler. Jorden brukes nå til golfbane og har blant annet klubbhus for Ålesund golfklubb.

Gården ble kjøpt av Ludvig Daae i 1820 og overtatt av hans sønn Ludvig Daae (1829–1893), de var henholdsvis onkel og søskenbarn av Suzannah Ibsen. På sin reise gjennom Vestlandet sommeren 1862 besøkte Henrik Ibsen hustruens slektninger på Solnør. Stedet kan ha vært en inspirasjon til *Rosmersholm* (Moldegård i Molde og prestegården i Herøy der Suzannah vokste opp kan også ha vært inspirasjoner). Ibsen kom til Solnør 16. juli 1862 og ble der kjent med Peder Fylling. Ibsen skrev opp eller overtok en hel segnsamling etter Fylling.

Magdalene Thoresen, Ibsens svigermor, var innom Solnør og møtte Peder Fylling. Segner Fylling formidlet til Thoresen brukte hun i *Billeder fra Vestkysten* (utgitt 1861).

Ludvig Daae hyrte den unge Ivar Aasen som privatlærer til sine barn. Det var i tiden på Solnør Ivar Aasen formulerte sitt program i essayet «Om vort Skriftsprog». Aasen hadde tidligere vært huslærer og selv gått i lære hos Hans Conrad Thoresen, Ludvig Daaes svoger og Ibsens svigerfar. Aasen var syv år på Solnør og i den tiden begynte han å studere sunnmørsdialekten og i tillegg drev han studier av plantelivet i området.

Referanser
----------

1. ↑  Sylthe, Christ Allan (1989): Freda bygningar på Sunnmøre. *Tidsskrift for Sunnmøre historieforening*, 65. årgang.
2. ↑  *Norsk golf*, april 2006.
3. ↑  Apelseth, Arne mlf (1996): Ivar Aasen, det norske og det europeiske. *Tidsskrift for Sunnmøre historielag*, 72. årgang.
4. ↑  Kona til Ibsen påverka Ibsens drama Apollon (Forskningsmagasinet UiO), 1. oktober 2007.
5. ↑  Teateret Vårt (1996). *Rosmersholm*. Molde: Teateret Vårt.
6. ↑  Sørås, Odd (1993). Vestnes-presten og Henrik Ibsen. *Romsdal Sogelag årsskrift*.
7. ↑  Sulebust, Jarle (2006): Ibsen på Sunnmøre. *Årbok for Sunnmøre*. Utgitt av Sunnmøre historielag og Sunnmøre museum.
8. ↑  Grøvik, Ivar (1968): Peder Fylling - ein føregangsmann i sunnmørsk kultursoge. *Tidsskrift for Sunnmøre historielag*, årgang 43-44. (1967-1968).
9. ↑  *Dag og Tid*, 2. august 2013, s.16.

Eksterne lenker
---------------

* «Solnør». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Info Norden** er Nordisk ministerråds informasjonstjeneste for privatpersoner og foretak som ønsker å arbeide, flytte, studere, reise eller etablere seg i Norden.

På nettsidene til Info Norden finnes informasjon om alt fra pensjonssystem, sykeforsikring, utdanningssystem, til det å søke jobb, skatter og regler for foreldrepenger i de fem nordiske landene. Informasjonen finnes på de skandinaviske språkene samt islandsk og finsk.

Via webportalen kan man også stille spørsmål direkte til Info Nordens nasjonale medarbeidere som hjelper til med å finne den rette informasjonen og henvise videre til de rette myndigheter.

Info Norden spiller en viktig rolle i Nordisk ministerråds arbeid med eliminering av grensehindre mellom de nordiske landene. Info Norden identifiserer og analyserer slike problemer og slike brister på informasjon som privatpersoner og foretak kan støte på når de forflytter seg i Norden. Problemene rapporteres videre til Nordisk ministerråd.

Info Norden startet i 1998 som en telefontjeneste. I 2002 lanserte man en webportal som retter seg til både privatpersoner, foretak og myndigheter.

Eksterne lenker
---------------

* Offisielt nettsted
**Gary Lee Figueroa** (født 28. september 1956 i Phoenix i Arizona), amerikansk vannpolospiller som deltok i de olympiske leker 1984 i Los Angeles.

Figueroa vant en olympisk sølvmedalje i vannpolo under Sommer-OL 1984 i Los Angeles. Han var med på det amerikanske laget som kom på andreplass i vannpoloturneringen bak Jugoslavia. Jugoslavia vant finalegruppen som besto av fem lag med ni poeng, samme som USA men med bedre målforskjell. Kampen mellom USA og Jugoslavia ble uavgjort 5-5. Figueroa spilte sju kamper og scoret åtte mål i OL-turneringen.

OL-medaljer
-----------

* 1984 USAs flagg Los Angeles - Sølv Sølv i vannpolo, USAs flagg USA

Eksterne lenker
---------------

* (en) Gary Figueroa – Olympics.com Rediger på Wikidata

* (en) Gary Figueroa – Olympic.org Rediger på Wikidata

* (en) Gary Figueroa – Olympedia Rediger på Wikidata

* (en) Gary Figueroa – Sports-Reference (OL-resultater – arkivert) Rediger på Wikidata

* (en) Gary Figueroa – databaseOlympics.com (arkivert) Rediger på Wikidata
**«Let Me Call You Sweetheart»** er en amerikansk populærmusikksang, skrevet av Leo Friedman (melodi) og Beth Slater Whitson (tekst). Sangen ble publisert i 1910 og første gang innspilt på plate av The Peerless Quartet.

Sangen ble innspilt av Bette Midler til filmen *The Rose*  og det ledsagende soundtracket.

Den komplette teksten:

*«I am dreaming Dear of you, day by day*
*Dreaming when the skies are blue, When they're gray;*
*When the silv'ry moonlight gleams, Still I wander on in dreams,*
*In a land of love, it seems, Just with you.*

*Let me call you Sweetheart," I'm in love with you.*
*Let me hear you whisper that you love me too.*
*Keep the love-light glowing in your eyes so true.*
*Let me call you Sweetheart, I'm in love with you.*
*Longing for you all the while, More and more;*
*Longing for the sunny smile, I adore;*
*Birds are singing far and near, Roses blooming ev'rywhere*
*You, alone, my heart can cheer; You, just you.*
*Let me call you "Sweetheart," I'm in love with you.*
*Let me hear you whisper that you love me too.*
*Keep the love-light glowing in your eyes so true.*
*Let me call you "Sweetheart," I'm in love with you».*

Nordlandsk versjon
------------------

Hans Marius Alm har skrevet en tekst på nordlandsk. Tittelen er «Lat me kall deælskling».

### Innspilling

* Bodø-Oktetten. Utgitt på CD-albumet *Sånn é vi* (Bo 011/01) i 2001.

I filmer og på TV
-----------------

Oliver Hardy fremførte sangen i *Swiss Miss* (1938) med Stan Laurel spillende på tuba.

Sangen ble også fremført i en episode i *Rakkerungene* (*Our Gang*) av Alfalfa Switzer.

Den ble fremført av George Hearn i *Barney's Great Adventure*, instrumentalt av et band i *The Greatest Game Ever Played* og av Megan Follows i *Anne of Green Gables: The Continuing Story*.

Den ble også sunget av en gruppe guttespeidere i *Follow Me, Boys!*

Sangen ble også fremført av Dorothy Custer (født 30. mai 1911), en amerikansk komiker, munnspillutøver og mer enn 100 år, på Valentinsdagen 2012 til Jay Leno på *The Tonight Show with Jay Leno*

Den ble også sunget av Waltonsklanen i en tidlig episode i serien. Mens familiens venner giftet seg, et eller annet sted i en gammel hytte i utkanten av skogen samlet John Walton, Olivia, Zeb, Esther, John Boy, Jason, Mary Ellen, Ben, Erin, Jimbob, Elizabeth, Ike og andre naboer seg rundt kveldslyset og sang til glede for de nygifte.

Sangen ble fremført i en episode av *Downton Abbey*, sendt på ITV1 23. september 2012.

Referanser
----------

1. ↑   The Rose på Internet Movie Database
2. ↑   Swiss Miss på Internet Movie Database
3. ↑  TV.com
4. ↑   Barney's Great Adventure på Internet Movie Database
5. ↑   The Greatest GameEver Played på Internet Movie Database
6. ↑   Anne of Green Gables: The Continuing Story på Internet Movie Database
7. ↑   Follow Me, Boys! på Internet Movie Database
8. ↑   Downton Abbey på Internet Movie Database
«Inngang» i ruinen
Kirketårn
Kirkebygg og hage
**St Dunstan-in-the-East** er en tidligere kirke mellom St Dunstan's Hill og Idol Lane i City of London. Den befinner seg halvveis mellom London Bridge og Tower of London. Kirken ble viet til Dunstan av Canterbury, som var erkebiskop av Canterbury. Tillegget *in-the-East* skyldes at det ligger en St Dunstan-in-the-West i Londons vestlige utkant.

Historie
--------

Kirken er opprinnelig fra om lag 1100. Et nytt sørskip tilkom i 1391 og kirken ble reparert i 1631. Kirken ble mer vesentlig utbedret og utvidet etter tegninger av Christopher Wren i 1668. Den ble i stor grad ødelagt under de tyske luftangrep på London under den annen verdenskrig. Ruinen og den tilgrensende kirkegården er siden 1971 pleiet som en park. Ruinen er kulturminnebeskyttet som bygning av klasse I den 4. januar 1950, og ligger i Eastcheap Conservation Area.

Referanser
----------

1. ↑   www.historicengland.org.uk[Hentet fra Wikidata]
2. ↑  Tucker, T. (2006): *The Visitors Guide to the City of London Churches*. London: Friends of the City Churches. ISBN 0-9553945-0-3.
3. ↑  Historic England: «Details from image database (199522)» Arkivert 8. november 2016 hos Wayback Machine. *Images of England*.

Eksterne lenker
---------------

(en) St Dunstan-in-the-East – kategori av bilder, video eller lyd på Commons


* Information on St Dunstan
* An engraving showing the medieval church and Sir Christopher Wren's spire.

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |
Garvere bruker garvestoffer
Ofte brukes organiske garvesyrer som garvestoff
**Garvestoff** er organiske forbindelser i planter som binder seg til proteiner på en måte som gjør dem tungt løselige i vann.

Egenskapen disse stoffene har gjør dem nyttige i garving av dyrehuder. Dyrehuder består hovedsakelig av proteinene kollagen, elastin og kreatin som er lett nedbrytbare. Garvestoffene inngår kjemiske forbindelser med kollagenet i dyrehuden og konserverer den slik at det dannes et mer holdbart lær.

Garvestoffer og garvesyre eller tanniner kan lett forveksles. Tanniner er det samme som garvesyre. Tanniner brukes som garvestoffer, men alle garvestoffer er ikke tanniner. Tanniner og garvesyrer finnes blant annet i druekjerner noe som kan ha bidratt til at man har blandet disse ordene sammen i samtaler om vin.

Garving med garvestoffer
------------------------

Plantebaserte garvestoffer kan deles inn i *hydrolyserbare tanniner* og *kondenserte tanniner*. Det finnes også *mineralske*, *animalske* og *syntetiske garvestoffer*. De forskjellige garvemetodene benytter forskjellige garvestoffer. *Logarving*, også kalt *rødgarving* benytter plantebaserte garvestoffer. I *mineralgarving* brukes uorganiske garvestoffer, ofte krom, men også aluminiumsulfat eller natriumklorid, som også går under navnet *hvitgarving*. Når det brukes fettsyrer som garvestoff kalles metoden *semsgarving* eller *oljegarving*. Flere av disse metodene kan kombineres og kalles da *kombinasjonsgarving*.

Referanser
----------

1. ↑  garvestoffer i Store norske leksikon på snl.no. Besøkt den 25. oktober 2021
2. 1 2 3 4  Thommessen, Henrik P.; Storlien, Barbro: garving i Store norske leksikon på snl.no. Besøkt den 25. oktober 2021
3. ↑  garvesyre i Store norske leksikon på snl.no. Besøkt den 25. oktober 2021
4. ↑  «garvestoff» i *Botanisk- og plantefysiologisk leksikon* hos UiO.
**Seines** er en grend nordvest på Straumøya i Bodø kommune. Seines har hatt bosetning lenge, og det er 12 graver der som kan dateres til yngre jernalder.Her finner man i dag Seinesodden naturreservat, samt at deler av Straumøya naturreservat. Ordet Seines er satt sammen av sei som i fisk og nes,  noe som kan tyde på en plass med rikt fiske. Noen vi også kan se på beskatning fra 1600 tallet, da Seines er med på å trekke opp gjennomsnittsnivået på inntekt i Saltstraumen området.

Kommunikasjon
-------------

Seines var uten vei frem til 1918, da vei fra Seivåg ble ferdigstilt. Vei frem til Ersvik ble påbegynt i 1917.  På denne tiden ble det også skole på Seines, den ble avholdt i leid lokale 1921

Andre verdenskrig
-----------------

Under andre verdenskrig ble satt opp et kystfort på Seines bestående av to 2 avdelinger HKB 4/974 Straumöy-syd og HKB 5/975 Straumöy-nord.

Referanser
----------

1. ↑  «Seines». *Seines* **(norsk)**. Besøkt 12. februar 2020.
2. ↑  «Jakten på Raud den rame» (PDF). Vegard Kaasen Engen. 2010. s. 43.
3. ↑  «Bodin bygdebok». *www.nb.no*. Besøkt 12. februar 2020.
4. ↑  Terje Gudbrandson (1974). «Bodø i dansketida». *www.nb.no*. Besøkt 14. februar 2020.
5. ↑  «Bodin bygdebok nr 1 s. 526». *www.nb.no*. Besøkt 12. februar 2020.
6. ↑  «Norsk skoletidende». *www.nb.no*. 1921. Besøkt 14. februar 2020.
7. ↑  Jan Egil Fjørtoft (1983). «Tyske kystfort i Norge». *www.nb.no*. Besøkt 13. februar 2020.

Eksterne lenker
---------------

* Straumöy-syd
* Straumöy-nordGrav fra jernalderen
* Grav fra jernalderen

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Gary Beadle** (født 1965) er en engelsk skuespiller, best kjent for sin rolle som Paul Trueman i EastEnders og som karakteren Gary Barwick i *Operation Good Guys*.

Beadle har også dukket opp i filmen The Young Ones fra 1984. Beadle har dukket opp i en fast rolle i TV-serien Absolutely Fabulous, hvor han spilte den homofile elskeren til Eddie's (Jennifer Saunders) tidligere ektemann. I 1997 hadde en rolle i TV-serien Born To Run. Han dukket opp i de medisinske dramaseriene Casualty (2001), Holby City (2005) og Doctors (2006). Han hadde også en rolle i Jean-Claude Van Damme sin film Til Death, fra 2007. Hans bror er skuespiller og forfatter Rikki Beadle-Blair.

Eksterne lenker
---------------

* (en) Gary Beadle på Internet Movie Database Rediger på Wikidata

* (fr) Gary Beadle på Allociné Rediger på Wikidata

* (en) Gary Beadle på AllMovie Rediger på Wikidata

* (en) Gary Beadle hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data)
 |
**Erich Arthur Fritz Schwab** (født 31. desember 1919, død 24. november 2006) var en sveitsisk friidrettsutøver som deltok i de olympiske leker 1948 i London og 1952 i Helsingfors.

Schwab vant en olympisk bronsemedalje i friidrett under Sommer-OL 1948 i London. Han kom på tredjeplass på 10 kilometer kappgang bak svenskene John Mikaelsson og Ingemar Johansson.

Fire år senere, under Sommer-OL 1952 i Helsingfors, kom han på andreplass bak John Mikaelsson.

Hans far, Arthur Schwab, vant en olympisk sølvmedalje under Sommer-OL 1936 i Berlin på 50 kilometer kappgang.

OL-medaljer
-----------

* 1952 Finlands flagg Helsingfors - Sølv Sølv i friidrett, 10 km kappgang
* 1948 Storbritannias flagg London - Bronse Bronse i friidrett, 10 km kappgang

Eksterne lenker
---------------

* (en) Erich Schwab – Olympics.com Rediger på Wikidata

* (en) Erich Schwab – Olympic.org Rediger på Wikidata

* (en) Erich Schwab – Olympedia Rediger på Wikidata

* (en) Erich Schwab – Sports-Reference (OL-resultater – arkivert) Rediger på Wikidata

* (en) Erich Schwab – databaseOlympics.com (arkivert) Rediger på Wikidata
**St John's Gate** er et byggverk i London, i bydelen Clerkenwell. Porten danner avslutninga på gata St John's Lane ved Clerkenwell Road.

Bygningen er en av Londons eldste, bygd i 1504 som en port inn til det indre av klosteret St John of Jerusalem. Selve klosteret ble plyndra og ødelagt under reformasjonen. Porthuset ble snart tatt i bruk for kommersielle formål; blant annet huset det et vertshus som tilhørte William Hogarths far, der den berømte tegneren tilbrakte noen barneår. På 1700-tallet holdt månedsmagasinet *Gentleman's Magazine* til her, med Samuel Johnson som en av medarbeiderne.

I 1870-åra ble St John's Gate ervervet av johanitterordenen som deres hovedkvarter, og huser i dag ordenens museum.

Porten med porthus er bygd i sandstein. Etter perioder med forfall og påfølgende restaurering er det lite original stein igjen i bygningen; det meste er fra 1800-tallet.

Referanser
----------

1. ↑   National Heritage List for England[Hentet fra Wikidata]

Eksterne lenker
---------------

* Historisk gravering
**Erich Schmitt** (født 6. august 1912, død 29. oktober 1979) var en sveitsisk håndballspiller som deltok i de olympiske leker 1936 i Berlin.

Schmitt vant en olympisk bronsemedalje i håndball under OL 1936 i Berlin. Han var med på det sveitsiske laget som kom på tredjeplass i håndballturneringen bak Tyskland og Østerrike. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Sveits vant to av fem kamper, i finalerunden som besto av fire lag, tapte de mot Østerrike med 6-11 og mot Tyskland med 6-16 men de vant over Ungarn med 10-5. Schmitt spilte alle fem kampene i OL-turneringen.

OL-medaljer
-----------

* 1936 Nazi-Tysklands flagg Berlin – Bronse Bronse i håndball (Sveits)

Eksterne lenker
---------------

* (en) Erich Schmitt – Olympics.com Rediger på Wikidata

* (en) Erich Schmitt – Olympic.org Rediger på Wikidata

* (en) Erich Schmitt – Olympedia Rediger på Wikidata

* (en) Erich Schmitt – Sports-Reference (OL-resultater – arkivert) Rediger på Wikidata

* (en) Erich Schmitt – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** GND
 |
**Gary Cole** (født 20. september 1956) er en amerikansk skuespiller. 

Cole studerte ved Illinois State University, hvor han tok hovedfag i teater og skuespill sammen med en rekke andre skuespillere som Laurie Metcalf og John Malkovich. Cole er best kjent for sine biroller i en rekke TV-og filmproduksjoner på 1990-og 2000-tallet. Mer langsiktige roller inkluderte hans rolle som Jack "Nighthawk" Killian i TV-serien Midnight Caller. Cole lånte bort stemmen til flere animerte TV-serier som Family Guy og Kim Possible, samt at han hadde en fast rolle i dramaserien The West Wing som visepresident Bob Russell. Han spilte også rollen som kaptein Matthew Gideon i den kortvarige serien Crusade som var en spin-off av serien Babylon 5. Cole hadde gjesteopptredener i en rekke andre TV-serier som f.eks. Law & Order: Special Victims Unit og Arrested Development. 

En av hans mest kjente roller var i 1991 som general Custer i den mye kritikerroste TV-filmen *Son of the Morning Star*. Cole har også dukket opp i filmer som Talladega Nights og Forever Strong. Cole spilte Katherine Mayfair`S eksmann Wayne i TV-serien Desperate Housewives og han spilte senere den farlige narkobaronen Ted Jones i Pineapple Express sammen med Seth Rogen og James Franco. Cole spilte også i en episode av den tredje sesongen av TV-serien Psych som SWAT-kommandør Cameron Luntz. Cole har en gjesteopptreden i den fjerde sesongen av HBO-serien True Blood, der han spiller Sookie Stakhouse sin bestefar. Cole giftet seg med skuespillerinnen Teddi Siddall, den 8. mars 1992. Deres datter Mary ble diagnostisert med autisme da hun var to år og fire måneder gammel.

Referanser
----------

1. ↑   Gemeinsame Normdatei, GND-ID 141391405, besøkt 14. oktober 2015[Hentet fra Wikidata]
2. ↑   filmportal.de, Filmportal-ID 4e793a535faf4f02ba02acd3d6869c40, besøkt 9. oktober 2017[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Gary Cole – kategori av bilder, video eller lyd på Commons Rediger på Wikidata
* (en) Gary Cole på Internet Movie Database Rediger på Wikidata

* (sv) Gary Cole i Svensk Filmdatabas Rediger på Wikidata

* (da) Gary Cole på Scope Rediger på Wikidata

* (fr) Gary Cole på Allociné Rediger på Wikidata

* (en) Gary Cole på AllMovie Rediger på Wikidata

* (en) Gary Cole hos Turner Classic Movies Rediger på Wikidata

* (en) Gary Cole hos The Movie Database Rediger på Wikidata

* (en) Gary Cole hos Behind The Voice Actors Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** SUDOC **·** NKC **·** BNE **·** MusicBrainz
 |
**Makrell i tomat** er et pålegg som består av biter av fiskesorten makrell og saus av tomat.

Makrell i tomat er populært pålegg i Norge, og ifølge en spørreundersøkelse i 2004 er dette en av de mest foretrukne påleggssorter. Det ble startet med hermetisk produksjon på 1950-tallet i Norge. Det at makrell i tomat fra da av ble tilgjengelig i hermetisk form, medførte at denne påleggssorten ble tatt i bruk i stor skala.

Historie
--------

Makrell i tomat, fra Stabburet AS, anno 2013.  Foto: Karl Ragnar Gjertsen 
Stabburet AS har vært markedsledende leverandør av makrell i tomat i Norge siden 1958, og bruker en oppskrift utviklet av Gunnar Nilsen og Svein Jervell. Fra begynnelsen på 1950-tallet til 2008 ble Stabbur-makrell produsert på hermetikkfabrikk i Øyenkilen i Fredrikstad. Da ble produksjonen flyttet til den Orkla-eide Abba-fabrikken i Kungshamn i Sverige.

King Oscar gjorde sitt inntog på makrell i tomat-markedet på 1990-tallet med sin runde makrellboks, og lanserte sin skinnfrie makrellfilet i 2014. King Oscar har siden 1902 produsert hermetisk sjømat, og har fabrikk i Svolvær, Lofoten, og i Polen.

Lofoten fiskeindustri kastet seg i 2020 inn i markedet med sin makrell i tomat, produsert i Norge. Det omsettes 50 millioner bokser makrell i tomat årlig i norsk dagligvare. Lofoten satser på på selge 3 millioner av disse. Lofoten produserer sin makrell på hermetikkfabrikk i Gjerdsvika på Sunnmøre. Fabrikken i Gjerdsvika produserte tidligere *Sunnmøre* makrell i tomat.

Skinnfri makrellfillet i saus laget av solmodne tomater, fra King Oscar
Fremdeles på 1990-tallet var det en rekke produsenter av makrell i tomat i Norge.

Beskrivelse
-----------

Makrell i tomat regnes for å være svært sunt. Pålegget har et høyt innhold av omega-3-fettsyrene, vitamin D og kalsium. I tillegg inneholder makrell i tomat også en rekke andre vitaminer og mineraler, blant annet vitamin A, vitamin E, vitamin B6, vitamin B12, jern, magnesium og sink.

Referanser
----------

1. ↑  Spørreundersøkelse utført av TNS Gallup i januar 2004
2. ↑  «Stabbur-Makrell Filet i tomatsaus». Stabburet. Arkivert fra originalen 10. mars 2016. Besøkt 9. mars 2016.
3. ↑  Anders Engen Sanden (28. mars 2008). «Siste sprell for Stabbur-makrell». nrk.no. Besøkt 9. mars 2016.
4. ↑  «Lofoten vil lage sprell med makrell». *Lofoten*. 11. september 2020. Besøkt 25. februar 2021.
5. ↑  «Norsk makrell, laget i Norge». *Lofoten*. 12. februar 2021. Besøkt 25. februar 2021.
6. ↑  Christina Benjaminsen (9. mars 2016). «Forsket på nasjonalpålegget». GEMINI. Besøkt 9. mars 2016.